CELEX: 62020TN0340
Language: da
Date: 2020-06-03 00:00:00
Title: Sag T-340/20: Sag anlagt den 3. juni 2020 — Galván Fernández-Guillén mod SRB

27.7.2020   
            
            
               DA
            
            
               Den Europæiske Unions Tidende
            
            
               C 247/44
            
         
      Sag anlagt den 3. juni 2020 — Galván Fernández-Guillén mod SRB
      (Sag T-340/20)
      (2020/C 247/61)
      Processprog: spansk
      
         Parter
      
      
         Sagsøger: José María Galván Fernández-Guillén (Madrid, Spanien) (ved advokaterne M. Romero Rey og I. Salama Salama)
      
         Sagsøgt: Den Fælles Afviklingsinstans (SRB)
      
         Sagsøgerens påstande
      
      
                  —
               
               
                  Afgørelse SRB/EES/2020/52 af 17. marts 2020 om, hvorvidt aktionærerne og kreditorerne skal bevilliges kompensation som følge af de afviklingsforanstaltninger, der er truffet vedrørende Banco Popular Español SA, annulleres.
               
            
                  —
               
               
                  SRB tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført fire anbringender.
      
                  1.
               
               
                  Første anbringende om tilsidesættelse af den grundlæggende ret til privat ejendom, for så vidt som Banco Popular, da den blev afviklet, havde en positiv nettoformue, hvorfor det ikke var begrundet at fratage de berørte personer deres værdipapirer uden kompensation.
               
            
                  2.
               
               
                  Andet anbringende om tilsidesættelse af ejendomsretten, idet der ikke forelå klare kriterier for værdiansættelsen på tidspunktet for Banco Populars afvikling, eftersom det var de nye kriterier, godkendt ved Kommissionens delegerede forordning (EU) 2018/344 (1), som først trådte i kraft den 29. marts 2018, dvs. otte måneder efter Banco Populars afvikling, der blev anvendt med tilbagevirkende kraft.
               
            
                  3.
               
               
                  Tredje anbringende om at Deloitte manglede den fornødne uafhængighed til at udarbejde værdiansættelse 3 — som er den eneste, hvorpå afgørelse SRB/EES/2020/52 bygger — eftersom Deloitte havde lavet den foreløbige værdiansættelse 2.
               
            
                  4.
               
               
                  Fjerde anbringende om tilsidesættelse af retten til forsvar, for så vidt som SRB fortsat behandler visse oplysninger som følsomme og skjuler disse for Banco Populars aktionærer og kreditorer under foregivende af, at »offentliggørelse af disse oplysninger vil kunne tilsidesætte instansens ret til forsvar i de verserende retssager«.
               
            
         (1)  Kommissionens delegerede forordning (EU) 2018/344 af 14.11.2017 om supplerende regler til Europa-Parlamentets og Rådets direktiv 2014/59/EU for så vidt angår reguleringsmæssige tekniske standarder, der præciserer kriterierne vedrørende metoderne til værdiansættelse af forskel i behandlingen i forbindelse med afvikling (EUT 2018, L 67, s. 3).